pythainlp/thai_wikipedia_clean_20230101 huggingface dataset:
สุธี สุขสมกิจ
สุธี สุขสมกิจ เกิดวันที่ 5 มิถุนายน พ.ศ. 2521 เป็นอดีตนักฟุตบอลทีมชาติไทย ปัจจุบันเป็นหัวหน้าผู้ฝึกสอนของ
บ้านค่าย ยูไนเต็ด ในไทยลีก 3
โดย สุธี ได้รับการบันทึกไว้ว่าเป็นนักฟุตบอลคนแรกที่สามารถคว้าตำแหน่งดาวซัลโวไทยพรีเมียร์ลีกได้ถึง 2 ฤดูกาลติดต่อกัน โดยเขาทำได้ในฤดูกาล 2542 และฤดูกาล 2543 สมัยที่ยังเล่นให้กับสโมสรธนาคารกสิกรไทย
ในนามทีมชาติไทย สุธี เริ่มสร้างชื่อเสียงจากทีมชาติไทยชุดเยาวชน จากการคว้าแชมป์ฟุตบอลชิงแชมป์แห่งชาติเอเชีย ในรุ่นอายุไม่เกิน 16 ในปี พ.ศ. 2539 และต่อมาได้ไปแข่งขันฟุตบอลโลก ระดับเยาวชนอายุไม่เกิน 17 ปี ที่ประเทศอียิปต์ ก่อนจะเลื่อนขึ้นมาเล่นให้กับทีมชาติชุดใหญ่
ในการแข่งขันฟุตบอลเอเชียนคัพ 2004 ที่ประเทศจีน สุธียิงประตูให้กับทีมชาติไทยได้ในนัดที่แพ้ทีมชาติญี่ปุ่น 1-4 ที่สนามกีฬาฉงชิ่ง ซึ่งประตูดังกล่าวถือเป็นประตูแรกในเอเชียนคัพของทีมชาติไทยนับตั้งแต่เข้าร่วมการแข่งขันเป็นต้นมา
นอกจากนี้ในการแข่งขันระดับภูมิภาคเอเชียตะวันออกเฉียงใต้ แม้สุธี จะไม่เคยลงเล่นในกีฬาซีเกมส์ เลยแต่ก็เคยคว้าแชมป์ไทเกอร์ คัพ กับทีมชาติไทย 2 สมัย
สุธี สุขสมกิจ เป็นชาวจังหวัดตราด จบการศึกษาระดับชั้นมัธยมศึกษาตอนต้นจากโรงเรียนบ่อไร่วิทยาคม ก่อนจะย้ายมาเรียนในชั้นมัธยมปลายที่โรงเรียนกรุงเทพคริสเตียน
ธนาคารกสิกรไทย.
สุธี เริ่มต้นเล่นฟุตบอลอาชีพครั้งแรก โดยการเข้าร่วมสโมสรฟุตบอลธนาคารกสิกรไทย ที่มีชาญวิทย์ ผลชีวิน เป็นโค้ชในขณะนั้น และสร้างผลงานการยิงประตูได้อย่างยอดเยี่ยม จนคว้ารางวัลดาวซัลโวในฤดูกาล 2542 ที่จำนวน 13 ประตู และได้ตำแหน่งดาวซัลโวอีกครั้งในฤดูกาล 2543 ที่จำนวน 16 ประตู โดยนับเป็นนักฟุตบอลคนแรกที่ได้รางวัลดาวซัลโวในลีกสูงสุดของไทยถึง 2 สมัยติดต่อกัน
ตันจง ปาการ์ ยูไนเต็ด.
สุธี ยายมาเล่นฟุตบอลที่ประเทศสิงคโปร์ ในเอสลีก ฤดูกาล 2544 กับสโมสรตันจง ปาการ์ ยูไนเต็ด ที่มีนักเตะระดับซุปเปอร์สตาร์ของทีมชาติสิงคโปร์อย่างดาเนียล เบนเนต เล่นอยู่ด้วย โดยสุธีลงเล่นภายใต้การคุมทีมของโตฮารี ไปจาน โค้ชชาวสิงคโปร์
สุธีได้รับเบอร์เสื้อหมายเลข 39 และลงสนามให้สโมสรเป็นครั้งแรกเมื่อวันที่ 15 มีนาคม พ.ศ. 2544 ในนัดที่พบกับสโมสรมารีน คาสเซิล ยูไนเต็ด (ปัจจุบันเปลี่ยนชื่อเป็นสโมสรโห่วกั่ง ยูไนเต็ด) โดยสุธีลงเล่นเป็นกองหน้าตัวจริง และช่วยให้สโมสรบุกมาชนะ 1-0 ถึงสนามกีฬาโห่วกั่ง โดยนับเป็นการลงเล่นในเอสลีก สิงคโปร์เป็นครั้งแรกของเขาอีกด้วย
ต่อมาสุธี สุขสมกิจ ยิงประตูแรกของเขาในเอสลีกได้ ในนัดที่เปิดสนามควีนส์ทาวน์ สเตเดียม เอาชนะสโมสร จูรง เอฟซี ถึง 5-1 เมื่อวันที่ 24 มีนาคม
ในเดือนเมษายน สุธี ยิงอีก 1 ประตูในนัดที่แพ้สโมสรสิงคโปร์ อาร์มฟอร์ซ (วอริเออร์ส เอฟซี ในปัจจุบัน) คาบ้าน 2-3 เมื่อวันที่ 11 เมษายน และในนัดที่พบกับสโมสรกอมบัค ยูไนเต็ด เมื่อวันที่ 26 เมษายน สุธี ยิงคนเดียว 2 ประตูและพาสโมสรชนะไปได้ 5-1
เดือนมิถุนายน ช่วงเลกที่ 2 ของฤดูกาล 2544 สุธี ยิงประตูช่วยให้สโมสรเปิดบ้านเอาชนะมารีน คาสเซิล ยูไนเต็ด 2-0 จากนั้นเขายิงประตูให้ทีมบุกมาเสมอกับจูรง เอฟซี ที่สนาม จูรง อีสต์ 1-1 และยิงได้ในนัดที่บุกมาชนะสิงคโปร์ อาร์ม ฟอร์ซถึงสนามฉั่วฉู่กั่ง สเตเดียม 2-4
สุธี ทำผลงานในฤดูกาลแรกอย่างยอดเยี่ยม และเป็นที่จดจำของแฟนบอลตันจง ปาการ์ จากการทำแฮตทริกได้ ในนัดที่เปิดสนามควีนส์ทาวน์ ถล่มสโมสรเซมบาวัง เรนเจอร์ส ไปถึง 5-1 เมื่อวันที่ 7 กรกฎาคม พ.ศ. 2544
ช่วงท้ายฤดูกาล เขายิงประตูใส่สโมสรทัมปิเนส โรเวอร์สถึงถิ่นทัมปิเนส สเตเดียม แต่สโมสรกลับแพ้กลับออกไป 2-1 และมายิงในนัดที่บุกมาชนะสโมสรวู้ดแลนด์ เวลลิงตัน 3-1 ที่สนามวู้ดแลนด์ สเตเดียม
จบฤดูกาล 2544 สุธี ยิงในเอสลีก ปีแรกของเขา 12 ประตู และพาสโมสรจบฤดูกาลด้วยอันดับที่ 4
ต่อมาในฤดูกาล 2545 สุธี เปลี่ยนมาใส่เสื้อหมายเลข 9 โดยตันจง ปาการ์ เริ่มต้นฤดูกาลด้วยการแพ้ 2 นัดรวด และสุธี ช่วยให้สโมสรคว้าชัยชนะนัดแรกของฤดูกาลได้สำเร็จ ด้วยการยิงคนเดียว 2 ประตูในนัดที่บุกมาชนะสโมสรเซมบาวัง เรนเจอร์ส ถึงสนามอี้ซุ่น สเตเดียม 2-3 เมื่อวันที่ 8 มีนาคม จากนั้นในนัดต่อมาที่เปิดบ้านพบกับสโมสร เกย์ลัง ยูไนเต็ด เขายิงประตูได้แต่สโมสรแพ้คาบ้านไป 1-2
ช่วงแรกของฤดูกาล 2545 สโมสรมีผลงานไม่ค่อยดีนัก แม้ต่อมาสุธี จะยิงได้ 4 นัดติดต่อกัน แต่สโมสรก็แพ้ถึง 3 นัด โดยสุธี ยิงได้ในนัดที่ออกไปแพ้สโมสรโฮม ยูไนเต็ด ที่สนามปี้ซาน สเตเดียม 4-2 ,ออกไปแพ้จูรง เอฟซี 2-1 และยิงในนัดที่แพ้คาบ้านต่อทัมปิเนส โรเวอร์ 1-2 ก่อนจะยิงประตูช่วยให้สโมสรบุกมาชนะ วู้ดแลนด์ เวลลิงตัน 2-3
วันที่ 30 พฤษภาคม พ.ศ. 2545 สุธี ยิงประตูที่ 20 ในเอสลีก ได้ในนัดที่บุกมาเสมอ เกย์ลัง ยูไนเต็ด 1-1
เมลเบิร์น วิคตอรี.
ในเดือนกันยายน พ.ศ. 2552 สุธี ย้ายไปเล่นให้กับสโมสรเมลเบิร์น วิคตอรี ในเอลีก ประเทศออสเตรเลีย ด้วยสัญญายืมตัวเป็นระยะเวลา 3 เดือนจากสโมสรทัมปิเนส โรเวอร์ส โดยสุธีย้ายมาในฐานะนักฟุตบอลรับเชิญของสโมสร ซึ่งเป็นโควต้าพิเศษที่ลงเล่นในลีกได้ไม่เกิน 3 เดือน อย่างไรก็ตามเขาถือเป็นนักฟุตบอลไทยคนที่สองที่ได้เล่นฟุตบอลในลีกอาชีพของประเทศออสเตรเลีย ต่อจากสุรัตน์ สุขะ
ที่สโมสรแห่งนี้สุธี ได้รับเสื้อหมายเลข 27 และลงเล่นภายใต้การคุมทีมของเออร์นี เมอร์ริก โค้ชชาวสก็อตติช-ออสเตรเลียน โดยลงสนามเป็นครั้งแรกให้สโมสรในการแข่งขันเอลีก ฤดูกาล 2009-2010 นัดที่เปิดสนามเอติฮัต สเตเดี้ยมพบกับสโมสรอดิเลด ยูไนเต็ด เมื่อวันที่ 24 ตุลาคม พ.ศ. 2552 โดยสุธี ที่ลงเล่นเป็นกองหน้าตัวจริงสามารถจ่ายให้เพื่อนร่วมทีมยิงประตูได้ ก่อนจะชนะไป 3-1
ตลอดระยะเวลา 3 เดือนที่ประเทศออสเตรเลีย สุธี ลงเล่นในเอลีก ทั้งหมด 9 นัด แต่ไม่สามารถยิงประตูได้ ก่อนจะหมดสัญญากับสโมสรต้นสังกัดในเวลาต่อมา
ปลายเดือนธันวาคม พ.ศ. 2552 สุธี กลับมาเล่นฟุตบอลในเมืองไทยเป็นครั้งแรกในรอบเกือบ 10 ปี โดยเขาย้ายมาเล่นให้กับสโมสรบางกอกกล๊าส ที่มีสุรชัย จตุรภัทรพงษ์ เป็นกุนซือใหญ่ในขณะนั้นแบบไม่มีค่าตัว และเลือกสวมเสื้อหมายเลข 10
สุธี ลงเล่นให้สโมสรบางกอกกล๊าสนัดแรกในรายการฟุตบอลชิงถ้วยพระราชทานควีนส์คัพ ครั้งที่ 34 เมื่อวันที่ 7 กุมภาพันธ์ พ.ศ. 2553 โดยในการลงเล่นนัดแรก เขาก็สามารถโชว์ฟอร์มได้อย่างยอดเยี่ยมด้วยการยิงคนเดียว 2 ประตู ในชัยชนะเหนือสโมสรสินธนา 7-1 ที่สนามกีฬาสิรินธร และยิงอีกหนึ่งประตูช่วยให้สโมสรเอาชนะชลบุรี เอฟซี ไป 3-0 โดยในการแข่งขันควีนส์คัพ สุธี เล่นได้อย่างยอดเยี่ยมจนพาทีมทะลุเข้ามาชิงชนะเลิศกับสโมสรฟุตบอลเพื่อนตำรวจ และเอาชนะไปได้ 4-1 คว้าแชมป์มาครองได้สำเร็จ
ต่อมา สุธี สุขสมกิจ ลงสนามในลีกครั้งแรกให้สโมสรในวันที่ 24 มีนาคม ในการแข่งขันไทยพรีเมียร์ลีก 2553 นัดที่เปิดบ้านเอาชนะสโมสรเพื่อนตำรวจ ไปได้ 1-0 ที่สนามลีโอ สเตเดียม และมายิงประตูแรกในลีกให้ต้นสังกัดได้เมื่อวันที่ 18 เมษายน ในไทยพรีเมียร์ลีก นัดที่เล่นในบ้านพบกับสโมสรฟุตบอลทหารบก โดยสุธี ยิงคนเดียว 2 ประตู และพาทีมชนะไป 3-1
ต่อมาในวันที่ 1 พฤษภาคม สุธี ยิงประตูได้อีกครั้ง โดยยิงให้ทีมตีเสมอสโมสรพัทยา ยูไนเต็ด 1-1 ที่สนามกีฬาหนองปรือ และช่วยให้ทีมแบ่งแต้มออกมาได้สำเร็จ
ในช่วงเดือนมิถุนายนสโมสรเปลี่ยนแปลงผู้ฝึกสอนเป็นการ์ลอส โรเบร์โต คาวัลโญ่ โค้ชชาวบราซิลและกำลังมีผลงานในลีกที่ยอดเยี่ยม แต่สุธี กลับมาได้รับบาดเจ็บอย่างหนัก ระหว่างการแข่งขันไทยพรีเมียร์ลีก นัดที่เปิดบ้านถล่มสโมสรราชนาวี 5-0 เมื่อวันที่ 26 มิถุนายน โดยเขาได้รับบาดเจ็บจากการเข้าปะทะกับศุภชัย ขำทรัพย์ กองกลางของสโมสรราชนาวี จนเอ็นเข่าซ้ายฉีกขาด ต้องพักยาวกว่า 4 เดือน
หลังหายจากอาการบาดเจ็บ สุธีกลับมาลงสนามได้อีกครั้งในวันที่ 17 ตุลาคม ในไทยพรีเมียร์ลีกนัดที่บุกไปเสมอกับราชนาวี 3-3 ที่สนามกีฬากลางจังหวัดระยอง โดยถูกส่งลงมาเล่นในช่วง 5 นาทีสุดท้าย จากนั้นสุธี สามารถยิงประตูได้ในการแข่งขันฟุตบอลถ้วยโตโยต้า ลีกคัพ 2553 รอบ 32 ทีมสุดท้าย นัดที่สอง ซึ่งเขาช่วยให้ต้นสังกัดบุกมาชนะสโมสรชลบุรี เอฟซี 2-0 ที่สนามสถาบันการพลศึกษา วิทยาเขตชลบุรี โดยประตูดังกล่าวถือเป็นประตูแรกที่สุธี ยิงได้ในการแข่งขันถ้วยลีกคัพ ก่อนจะพาทีมผ่านเข้าถึงรอบ 8 ทีมสุดท้าย
จบฤดูกาล 2553 บางกอกกล๊าส จบอันดับที่ 5 ในลีก โดยสุธี ลงสนามในฤดูกาลแรกของเขากับสโมสรทั้งหมด 22 นัด (ไทยพรีเมียร์ลีก 11 นัด, ลีกคัพ 5 นัด, ควีนส์คัพ 6 นัด) และยิงประตูได้ 7 ประตู (ยิงในไทยพรีเมียร์ลีก 3 ประตู, ลีกคัพ 1 ประตู และ ควีนส์คัพ 3 ประตู)
ต่อมาในฤดูกาล 2554 สโมสรเปลี่ยนแปลงผู้ฝึกสอนเป็นอาจหาญ ทรงงามทรัพย์ โดยสุธี เปลี่ยนมาใส่เสื้อหมายเลข 8 และทำประตูแรกในฤดูกาลนี้ได้เมื่อวันที่ 17 เมษายน ในการแข่งขันไทยพรีเมียร์ลีกนัดที่ถล่มสโมสรราชนาวีไป 4-0 ที่สนามลีโอ สเตเดียม
วันที่ 21 พฤษภาคม ระหว่างการแข่งขันไทยพรีเมียร์ลีก นัดที่บุกไปชนะบีอีซี เทโรศาสน 2-0 ที่สนามเทพหัสดิน สุธี สุขสมกิจ ได้รับบาดเจ็บบริเวณโหนกแก้มขวาจากการเข้าปะทะกับผู้เล่นบีอีซี เทโรศาสน จนต้องเข้ารับการผ่าตัด
หลังจากต้องรักษาอาการบาดเจ็บอยู่ถึง 3 เดือน สุธีกลับมาลงสนามได้ในเดือนกันยายน และต่อมาสโมสรได้นำสุรชัย จตุรภัทรพงษ์กลับมาคุมทีมอีกครั้ง และสุธี มีส่วนช่วยให้สโมสรจบฤดูกาลด้วยอันดับที่ 4 โดยลงสนามในไทยพรีเมียร์ลีกฤดูกาลนี้รวม 18 นัด ยิงได้ 1 ประตู
ต่อมาใน ฤดูกาล 2555 สุธี ยิงประตูแรกในไทยพรีเมียร์ลีกฤดูกาลนี้ได้ เมื่อวันที่ 6 พฤษภาคม พ.ศ. 2555 ในนัดที่เปิดบ้านเอาชนะสโมสรสมุทรสงคราม เอฟซี 4-1 แต่เนื่องจากอาการบาดเจ็บที่รบกวนอยู่เป็นระยะๆ ทำให้เขาไม่ค่อยได้ลงเล่นอย่างสม่ำเสมอ โดยฤดูกาลนี้เขาลงสนามในไทยพรีเมียร์ลีกให้สโมสรช่วงครึ่งฤดูกาลแรก 10 นัด และยิงในลีกได้ 1 ประตู ก่อนจะถูกสโมสรปล่อยตัวออกจากทีมในเดือนมิถุนายน
ในเดือนมิถุนายน พ.ศ. 2555 สุธี สุขสมกิจ ย้ายมาเล่นให้สโมสรสุพรรณบุรี เอฟซี ในระดับดิวิชั่น 1 ภายใต้การคุมทีมของวรวุฒิ ศรีมะฆะ และได้เสื้อหมายเลข 23
โดยสุธี ลงสนามให้สุพรรณบุรี เอฟซี เป็นนัดแรกในการแข่งขันโตโยต้า ลีกคัพ 2555 รอบ 32 ทีมสสุดท้าย เมื่อวันที่ 11 กรกฎาคม ในนัดที่เปิดบ้านเอาชนะสโมสรสมุทรสงคราม เอฟซี 2-0 โดยเป็นตัวสำรองที่ถูกเปลี่ยนลงมาในครึ่งหลัง จากนั้นเขาได้ลงสนามในระดับดิวิชั่น 1 เป็นครั้งแรก เมื่อวันที่ 25 กรกฎาคม ในนัดที่เอาชนะสโมสรบางกอก เอฟซี 3-0 ที่สนามกีฬากลางจังหวัดสุพรรณบุรี
โดยสุธี ลงสนามในดิวิชั่น 1 ทั้งหมด 14 นัด และเป็นกำลังสำคัญที่ช่วยให้สุพรรณบุรีคว้ารองแชมป์และเลื่อนชั้นกลับสู่ไทยพรีเมียร์ลีกได้สำเร็จเมื่อจบฤดูกาล
ในฤดูกาล 2556 ด้วยอายุที่มากขึ้น ทำให้สุธี ไม่สามารถลงเล่นเต็ม 90 นาทีได้บ่อยนัก แต่ก็ยังเป็นผู้เล่นที่มักจะถูกเปลี่ยนตัวลงมาในครึ่งหลัง และมักจะสร้างจุดเปลี่ยนสำคัญให้กับทีมเสมอๆ ในฤดูกาลนี้สุธี ลงสนามให้สโมสร 20 นัด (ไทยพรีเมียร์ลีก 17 นัด ฟุตบอลถ้วย 3 นัด) ยิงได้ 3 ประตู
ฤดูกาล 2557 สุธี ลงเล่นในไทยพรีเมียร์ลีก 12 นัด ยิงได้ 1 ประตู และหมดสัญญากับสโมสรเมื่อจบฤดูกาล
ยาสูบ เอฟซี.
ในเดือนธันวาคม พ.ศ. 2557 สุธี สุขสมกิจ ในวัย 36 ปี ย้ายมาเล่นในระดับดิวิชั่น 1 กับสโมสรยาสูบ เอฟซี ภายใต้การคุมทีมของพนิพล เกิดแย้ม และได้เบอร์เสื้อหมายเลข 20
โดยสุธี ลงสนามนัดแรกให้ยาสูบ เอฟซี เมื่อวันที่ 15 กุมภาพันธ์ พ.ศ. 2558 ในการแข่งขันลีกดิวิชั่น 1 ฤดูกาล 2558 นัดที่ออกไปแพ้ให้กับสโมสรเพื่อนตำรวจ 0-1 ที่สนามลีโอ สเตเดียม
พังค์ร็อค
จิตติ ติงศภัทย์
ชาวบน
โหล
โหล (dozen) เป็นการเรียกจำนวนที่เท่ากับ 12 ในจำนวนนับ โหลอาจถือเป็นการจัดกลุ่มจำนวนนับในยุคแรกๆ เนื่องจากว่าเป็นจำนวนของวงโคจรดวงจันทร์ (เดือน) ในหนึ่งวงโคจรรอบดวงอาทิตย์ (ปี)
โจเซฟ พูลิตเซอร์
โจเซฟ พูลิตเซอร์ (; 10 เมษายน พ.ศ. 2390 - 29 ตุลาคม พ.ศ. 2454) ผู้พิมพ์โฆษณาชาวฮังการี-อเมริกันผู้ได้รับการยกย่องหลังการเสียชีวิตว่าเป็นผู้ก่อตั้ง "รางวัลพูลิตเซอร์" (Pulitzer Prize) ร่วมกับวิลเลียม แรนดอฟ เฮิร์ส สำหรับการเป็นต้นตอของหนังสือพิมพ์แบบเยลโลว์ หรือ หนังสือพิมพ์ที่ตีข่าวตื่นเต้นเกินจริง
โจเซฟ พูลิตเซอร์ เกิดที่เมืองมาโก ประเทศฮังการี เมื่อเติบโตขึ้นได้พยายามมุ่งสู่อาชีพการเป็นทหารแต่ไม่เป็นผลสำเร็จ ถูกปฏิเสธเนื่องจากมีร่างกายอ่อนแอและสายตาไม่ดี ต่อมาพูลิตเซอร์ ได้ย้ายถิ่นฐานมาอยู่ในสหรัฐอเมริกาเมื่อ พ.ศ. 2407 เพื่อสมัครเป็นทหารในสงครามกลางเมือง
อาชีพการหนังสือพิมพ์.
หลังสงครามกลางเมือง พูลิตเซอร์ได้ตั้งรกรากที่เมืองเซนต์หลุยส์โดยเข้าทำงานกับหนังสือพิมพ์รายวันภาษาเยอรมันฉบับหนึ่งและสมัครเข้าเป็นสมาชิกพรรครีพับลิกัน ซึ่งต่อมาพูลิตเซอร์ได้รับการเลือกตั้งเป็นสมาชิกสภารัฐมิสซูรีเมื่อ พ.ศ. 2412 ในปี พ.ศ. 2415 พูลิตเซอร์ได้ซื้อกิจการของหนังสือพิมพ์ "โพสต์" เป็นเงิน 3,000 ดอลลาร์ และซื้อหนังสือพิมพ์ "เซนหลุยส์ดิสแพตช์" ด้วยเงิน 2,700 ดอลลาร์แล้วรวมหนังสือพิมพ์สองฉบับเป็นหนังสือพิมพ์รายวันฉบับเดียวกัน โดยรวมชื่อเป็นชื่อเดียวว่า "เซนหลุยส์โพสต์-ดิสแพตช์" และด้วยหนังสือพิมพ์ฉบับนี้เองที่พูลิตเซอร์ได้พัฒนาบทบาทของตนเองขึ้นเป็น "แชมเปี้ยนแห่งสามัญชนที่เบิกนำด้วยการตีแผ่และการยึดถือลัทธิประชาชน"
ในปี พ.ศ. 2425 พูลิตเซอร์ ซึ่งกลายเป็นเศรษฐีแล้วได้ซื้อหนังสือพิมพ์ "นิวยอร์กเวิลด์" หนังสือพิมพ์รายวันทีกำลังขาดทุนปีละ 40,000 ดอลลาร์ ด้วยเงิน 346,000 ดอลลาร์ พูลิตเซอร์ได้เริ่มหันเหแนวทางการทำหนังสือพิมพ์เดิมในสมัยนั้นมาเน้นเรื่องราวที่ทำให้ผู้คนสนใจ เรื่องราวเกี่ยวกับความอื้อฉาวและเรื่องราวที่ตื่นเต้นเร้าใจ ในปี พ.ศ. 2428 พูลิตเซอร์ได้รับเลือกตั้งเป็นสมาชิกสภาผู้แทนสหรัฐฯ แต่ลาออกเมื่อดำรงตำแหน่งได้ไม่กี่เดือน ในปี พ.ศ. 2430 พูลิตเซอร์ว่าจ้างผู้สื่อข่าวผู้มีชื่อเสียงด้านการสืบสวนชื่อเนลลี บลาย และเมื่อ พ.ศ. 2438 หนังสือพิมพ์เดอะเวิลด์ของเขาได้เสนอหนังสือการ์ตูนที่ประสบความสำเร็จได้รับความนิยมสูงมาก คือ "เดอะเยลโลว์คิด"วาดภาพโดย ริชาร์ด เอฟ เอาท์คัลท์ โดยเป็นหนังสือพิมพ์การ์ตูนฉบับแรกของสหรัฐฯ ที่พิมพ์สี ภายใต้การนำของพูลิตเซอร์ จำนวนยอดจำหน่ายได้พุ่งสูงจากวันละ 15,000 ฉบับถึง 600,000 ฉบับต่อวัน กลายเป็นหนังสือพิมพ์ที่ใหญ่ที่สุดในประเทศ
บรรณาธิการหนังสือพิมพ์คู่แข่งคือ "นิวยอร์กซัน" ได้โจมตีพูลิตเซอร์เมื่อ พ.ศ. 2433 โดยเรียกพูลิตเซอร์ว่าเป็น "ยิวผู้ทิ้งศาสนา" เป็นการตั้งใจดึงผู้อ่านที่เป็นเชื้อสายยิวให้เลิกอ่านหนังสือพิมพ์ของพูลิตเซอร์ ต่อมาด้วยสุขภาพที่ทรุดโทรมลงอย่างรวดเร็วพูลิตเซอร์จึงถอนตัวจากงานประจำวันแต่ยังคงดูแลการจัดการอย่างใกล้ชิดจากบ้านพักตากอากาศที่บาร์ฮาร์เบอร์ ในรัฐเมน และจากคฤหาสน์ในนิวยอร์ก
มหาวิทยาลัยโคลัมเบีย.
ในปี พ.ศ. 2435 โจเซฟ พูลิตเซอร์ได้เสนอเงินบริจาคแก่อธิการบดี เซท โลว์ เพื่อจัดตั้งเป็นเงินทุนก่อตั้งสถาบันการศึกษาวิชาการหนังสือพิมพ์แห่งแรกของโลกขึ้น แต่ในครั้งนั้นมหาวิทยาลัยได้บอกปัดข้อเสนอการรับเงินกองทุนดังกล่าวเนื่องจากการมีชื่อเสียงในทางอื้อฉาวของพูลิตเซอร์ อย่างไรก็ดี ในปี พ.ศ. 2445 อธิการบดีคนใหม่คือ"นิโคลัส เมอรเรย์ บัทเลอร์"ได้แสดงทีท่าตอบตกลงข้อเสนอในการจัดตั้งสาขาวิชาใหม่และเงินทุนก่อตั้งนี้ แต่ก็ยังไม่เป็นผลจนกระทั่งหลังการเสียชีวิตของพูลิตเซอร์ไปแล้ว ฝันของเขาจึงได้เป็นจริง พูลิตเซอร์ได้มอบเงินจำนวน 2,000,000 เหรียญโดยเขียนไว้ในพินัยกรรมซึ่งนำไปสู่การก่อตั้ง "บัณฑิต"วิทยาลัยวิชาการหนังสือพิมพ์แห่งมหาวิทยาลัยโคลัมเบีย"" ขึ้นเมื่อปี พ.ศ. 2445 แต่ขณะนั้น มหาวิทยาลัยมิสซูรี-โคลัมเบียก็ได้ก่อตั้ง "คณะวิชาการหนังสือพิมพ์แห่งมิสซูรี" ไปก่อนแล้วโดยการสนับสนุนของพูลิตเซอร์เอง
"บัณฑิตวิทยาลัยวิชาการหนังสือพิมพ์แห่งมหาวิทยาลัยโคลัมเบีย" นับเป็นสถาบันการศึกษาด้านวิชาการหนังสือพิมพ์ที่มีชื่อเสียงโดดเด่นมากที่สุดแห่งหนึ่งของโลกมาถึงปัจจุบัน
โจเซฟ พูลิตเซอร์เสียชีวิตขณะพักผ่อนบนเรือยอชท์ในอ่าวชาร์ลสตัน รัฐเซาท์แคโรไลนาเมื่อ พ.ศ. 2454 และได้รับการฝังศพไว้ที่สุสานวูดแลนด์ บรองซ์ นิวยอร์ก
ในปี พ.ศ. 2460 ได้มีการมอบรางวัลพูลิตเซอร์ขึ้นเป็นครั้งแรกตามความประสงค์ของพูลิตเซอร์ ในปี พ.ศ. 2532 ได้มีการจารึกชื่อของพูลิตเซอร์ไว้ ณ บาทวิถีผู้เรืองนามแห่งเซนต์หลุยส์ ชีวิตเชิงนวนิยายของโจเซฟ พูลิตเซอร์ได้รับการสร้างเป็นบทภาพยนตร์เพลงของดิสนีย์ เรื่อง "Newsies" เมื่อ พ.ศ. 2535
หม้อห้อม
หม้อห้อม เป็นชื่อเรียกเสื้อคอกลม แขนสั้น ผ่าอกตลอด มักย้อมสีน้ำเงินเข้มหรือดำ เขียนเป็น "ม่อห้อม" หรือ "ม่อฮ่อม" ก็มี
หม้อห้อมเป็นเครื่องแต่งกายพื้นบ้านของไท ตั้งแต่ไทลื้อในสิบสองปันนา ลาวในประเทศลาว และไทล้านนาทางภาคเหนือหรือภาคอีสานของไทย
การย้อม.
น้ำที่ใช้ย้อมได้มาจากการนำต้นห้อมมาหมักในน้ำ จนใบห้อมเน่า ได้น้ำสีเขียวไข่กามีกลิ่นเหม็น จากนั้นนำใบห้อมที่เน่าแล้วทิ้งไป และนำใบห้อมใหม่มาหมักในน้ำเดิมจนเน่าเหม็นเข้มข้นขึ้น ได้น้ำห้อมสีฟ้า จากนั้นกรองกากห้อมทิ้งไปเหลือแต่น้ำ เมื่อนำน้ำที่ได้ไปหมักกับปูนขาว กวนให้ขึ้นฟอง เมื่อน้ำทำปฏิกิริยากับอากาศ จะได้น้ำสีน้ำเงินเข้มหรือสีคราม เมื่อกรองเอาแต่น้ำสี ใส่ในหม้อดินใบใหญ่จึงเรียกว่า "หม้อห้อม"
การย้อมผ้าหรือเส้นด้าย ให้เป็นสีหม้อห้อม จะต้องย้อมหลาย ๆ ครั้ง โดยผสมขมิ้น ฝักส้มป่อยเผา หรือน้ำมะขามเปียก และน้ำด่างที่ได้จากการเกรอะขี้เถ้าและเหล้าป่า หรือน้ำอ้อย
ผ้าหม้อห้อมเมื่อใช้งานไปนาน ๆ สีจะซีดลง และต้องนำกลับมาย้อมใหม่อยู่เสมอ ซึ่งต่างจากผ้าสีครามที่ได้จากการย้อมด้วยสีสังเคราะห์ทางเคมี ซึ่งสีจะไม่ซีด เมื่อผ่านการซักล้าง
หมอตำแย
หมอตำแย หมายถึง หญิงผู้ทำคลอดตามแผนโบราณ ในภาษาไทย คำว่า "ตำแย" มาจากชื่อของภิกษุรูปหนึ่ง คือ "มหาเถรตำแย" ซึ่งเป็นผู้แต่งตำราว่าด้วยวิชาคลอดอันเป็นส่วนหนึ่งของคัมภีร์ปฐมจินดา
รีส วิทเธอร์สปูน
แบรด พิทท์
การปฏิวัติรัสเซีย ค.ศ. 1917
ประธานาธิบดีลาว
ประธานาธิบดีลาว หรืออาจรู้จักในนาม ประธานประเทศ ในภาษาลาว คือตำแหน่งประมุขแห่งรัฐของสาธารณรัฐประชาธิปไตยประชาชนลาว นับแต่ตั้งแต่ พ.ศ. 2518 เป็นต้นมา
ตามรัฐธรรมนูญแห่งสาธารณรัฐประชาธิปไตยประชาชนลาว หมวดที่ 6 มาตรา 65 บัญญัติไว้ว่า "ประธานประเทศเป็นประมุขรัฐแห่งสาธารณรัฐประชาธิปไตยประชาชนลาว เป็นผู้ต่างหน้า (ผู้แทน) ให้ประชาชนลาวบรรดาเผ่าทั้งอยู่ภายในและต่างประเทศ"
ที่มาและวาระการดำรงตำแหน่ง.
ประธานประเทศลาวมีที่มาจากการเลือกตั้งของสมาชิกสภาแห่งชาติ โดยได้รับคะแนนเสียงมากกว่าสองในสามของจำนวนสมาชิกสภาแห่งชาติที่เข้าร่วมการประชุม และมีวาระการดำรงตำแหน่งเท่ากับวาระของสภาแห่งชาติ (สภาแห่งชาติมีวาระ 5 ปี)
สิทธิและหน้าที่.
หน้าที่ของประธานประเทศสาธารณรัฐประชาธิปไตยประชาชนลาว ตามที่กำหนดในรัฐธรรมนูญแห่งสาธารณรัฐประชาธิปไตยประชาชนลาวมาตรา 67 มีดังนี้
ตำแหน่งรองประธานประเทศ.
รองประธานประเทศลาวเป็นผู้ปฏิบัติหน้าที่ตามที่ได้รับมอบหมายจากประธานประเทศ และปฏิบัติหน้าที่แทนประธานประเทศในกรณีประธานประเทศไม่สามารถทำหน้าที่ได้ มีที่มาจากการเลือกตั้งของสมาชิกสภาแห่งชาติ โดยได้รับคะแนนเสียงมากกว่ากึ่งหนึ่งของจำนวนสมาชิกสภาแห่งชาติที่เข้าร่วมการประชุม
รายชื่อนายกรัฐมนตรีลาว
นายกรัฐมนตรีลาว  เป็นตำแหน่งหัวหน้าคณะรัฐบาลของประเทศลาว เริ่มใช้เป็นครั้งแรกเมื่อปี พ.ศ. 2483 โดยมีเจ้าเพชรราช รัตนวงศาเป็นนายกรัฐมนตรีคนแรกของประเทศในสมัยที่ประเทศลาวถูกปกครองโดยญี่ปุ่น โดยปัจจุบันมี ดร.สอนไซ สีพันดอน ดำรงตำแหน่งเป็นนายกรัฐมนตรีคนที่ 9
รัฐโอกลาโฮมา
แอนเจลีนา โจลี
แอนเจลีนา โจลี  นามสกุลเดิม วอยต์  ชื่อเดิมจากการสมรส โจลี พิตต์ (อังกฤษ: Jolie Pitt;เกิด 4 มิถุนายน ค.ศ. 1975) เป็นนักแสดงชาวอเมริกัน ได้รับรางวัลออสการ์ รางวัลสมาคมนักแสดงภาพยนตร์และโทรทัศน์ 2 รางวัล และรางวัลลูกโลกทองคำ 3 รางวัล โจลีเป็นผู้สนับสนุนทางมนุษยธรรม และเป็นที่รู้จักกันดีในการทำงานเกี่ยวกับผู้ลี้ภัยในฐานะทูตสันถวไมตรีของสำนักงานข้าหลวงใหญ่ผู้ลี้ภัยแห่งสหประชาชาติ (UNHCR) เธอได้ถูกกล่าวถึงว่าเป็นหนึ่งในบุคคลที่มีเสน่ห์ดึงดูดที่สุดในโลก เช่นเดียวกับสตรีที่ "สวยที่สุด" ในโลก ซึ่งที่ฉายาที่เธอได้รับความสนใจจากสื่ออย่างต่อเนื่อง
โจลีปรากฏต่อต่อสาธารณะครั้งแรกตั้งแต่เด็กพร้อมกับบิดา จอน วอยต์ ในภาพยนตร์ "Lookin' to Get Out" ในปี พ.ศ. 2525 แต่เธอเริ่มประกอบอาชีพทางการแสดงอย่างจริงจังอีกทศวรรษให้หลังในภาพยนตร์ทุนสร้างต่ำ "Cyborg 2" (พ.ศ. 2536) เธอได้รับบทบาทนักแสดงนำครั้งแรกในภาพยนตร์ "Hacker" (พ.ศ. 2538) เธอยังได้แสดงในภาพยนตร์อัตชีวประวัติซึ่งได้รับการตอบรับอย่างสูง "George Wallace" (พ.ศ. 2540) และ "Gia" (พ.ศ. 2541) และได้รับรางวัลออสการ์ สาขานักแสดงสมทบหญิงยอดเยี่ยมจากการแสดงใน "Girl, Interrupted" (พ.ศ. 2542) โจลีได้รับชื่อเสียงอย่างกว้างขวางมากขึ้นหลังจากการแสดงเป็นตัวละครหญิง ลอรา ครอฟต์ ใน "Lara Croft: Tomb Raider" ซึ่งได้ทำให้เธอเป็นนักแสดงหญิงที่เป็นที่รู้จักกันดีที่สุดและได้รับค่าตัวสูงที่สุดในฮอลลีวูด เธอประสบความสำเร็จทางพาณิชย์ครั้งใหญ่ที่สุดในภาพยนตร์ "Mr. &amp; Mrs. Smith" (พ.ศ. 2548) และ "Kung Fu Panda" (พ.ศ. 2551)
แอนเจลีนา โจลีเกิดที่ลอสแอนเจลิส รัฐแคลิฟอร์เนีย สูง 5 ฟุต 7 นิ้ว เรียนมัธยมที่ Beverly Hills High School จากนั้นไป Lee Strasberg Theater Institute และมหาวิทยาลัยนิวยอร์ก เป็นนักศึกษาภาคค่ำสาขาภาพยนตร์ เป็นลูกสาวของพ่อแม่ดาราใหญ่ จอน วอยต์ กับ มาร์เชลีน เบอร์ทรานด์ ซึ่งหย่ากันตั้งแต่เธอแบเบาะ ครอบครัวแตกแยกผลักดันให้โจลีมีปัญหา วัยเด็กเธอมีแต่พี่ชาย เจมส์ เฮเวน วอยต์ สายสัมพันธ์พี่น้องสนิทแนบแน่น ปัจจุบันเขาเป็นผู้กำกับภาพยนตร์
ชื่อ แอนเจลีนา โจลี เปลี่ยนถูกต้องตามกฎหมาย เรื่องกินใจกับพ่อทำให้เธอตัดนามสกุล วอยต์ ทิ้งไป ผลงานเรื่องแรกตอนอายุ 13 ปี เป็นหนังวิดีโอเรื่อง Cyborg 2 (2536) ต่อด้วยหนังโรง "Hackers" แสดงกับจอนนี่ ลี มิลเลอร์ ที่ต่อมาแต่งงานกันแต่เพียง 2 ปีก็หย่าขาด แต่งใหม่กับบิลลี่ บ็อบ ธอร์นตัน ทั้งคู่เจอกันในกองถ่าย "Pushing Tin" (2542) แต่ชีวิตวิวาห์หวานอยู่ได้ไม่นาน ต่อมาได้มีข่าวคราวกับนิโคลัส เคจ ที่เคยประกบคู่ใน "Gone in 60 Seconds" (2543) รางวัลการแสดงกวาดมามากมาย ลูกโลกทองคำสาขานักแสดงสมทบหญิงประเภทซีรีส์จาก "George Wallace"(TV1997) National Board of Review สาขานักแสดงหน้าใหม่จาก "Playing by Heart" (2540) และรางวัล Golden Satellite สาขานักแสดงนำหญิงประเภทซีรีส์จาก "Gia" (TV1998) ซึ่งคว้ารางวัลลูกโลกทองคำ กับรางวัล Screen Actors Guild ด้วย แล้วครองลูกโลกทองคำอีกครั้งจาก "Girl, Interrupted" (2542) และยังได้รับรางวัลจากเวทีประกวดรางวัลออสการ์
เธอก็เคยได้รับการเสนอชื่อเข้าชิงรางวัลเอ็มมี จาก "George Wallace" ของจอห์น แฟรงเคนไฮเมอร์ ที่นำแสดงโดย แกรี่ ซินิส ซึ่งผลงานมหากาพย์ย้อนยุคว่าด้วยนายกเทศมนตรีของ อลาบาม่า สุดอื้อฉาวส่งให้เธอคว้ารางวัลลูกโลกทองคำ ครั้งแรกมาครอง และบทคอร์นีเลีย ภรรยาคนที่สองของท่านนายกเทศมนตรีวอลเลซนี่แหละที่ส่งให้เธอได้รับการเสนอชื่อเข้าชิงรางวัล Cable Ace ด้วย
โจลี ก็รับบทตำรวจหญิงมือใหม่ที่ต้องร่วมแก้คดีฆาตกรต่อเนื่องร่วมกับนักสืบสุดเก๋า เดนเซล วอชิงตัน ใน "The Bone Collector" หรือ "พลิกซาก...ผ่าคดีนรก" ผลงานลุ้นสุดระทึกที่กำกับโดยฟิลิป น้อยซ์ เธอยังร่วมแสดงใน "Pushing Tin" ของไมค์ นิวเวล ที่นำแสดงโดย บิลลี่ บ๊อบ ธอร์นตั้น และจอห์น คูแซ็ค โจลียังได้รับรางวัล National Board of Review's award สาขา Breakthrough Performance จากบทบาทใน "Playing By Heart" ผลงานดราม่าที่อาศัยตัวละครเดินเรื่องกำกับโดยวิลลาร์ด แคร์รอล ที่นำแสดงโดยฌอน คอนเนอรี่, จีน่า โรว์แลนด์, และเอลเลน เบอร์สตีน
ส่วนเมื่อปี 2001 เธอก็ร่วมงานกับไซม่อน เวสต์ ใน "Tomb Raider" หรือ "ลอร่า ครอฟท์ ทูม เรเดอร์", และประกบกับแอนโทนิโอ แบนเดอราส ใน "Original Sin" หรือ รักเจ็บลึก ที่กำกับโดยไมเคิล คริสโตเฟอร์ ผู้เขียนบทและกำกับภาพยนตร์เรื่อง "Gia" ก่อนหน้านั้นในปี 2000 เธอนำแสดงกับนิโคลาส เคจ,โรเบิร์ต ดูวัล ใน "Gone in Sixty Seconds" หรือ "60 วิ. รหัสโจรกรรม...อันตราย" ของเจอร์รี่ บรัคไฮเมอร์ บทบาทผู้ป่วยทางจิตของโจลีใน "Girl, Interrupted" หรือ "วัยคะนอง" ส่งให้เธอได้รับรางวัลออสการ์, รางวัลลูกโลกทองคำ ครั้งที่ 3, รางวัล Broadcast Film Critics Award, และรางวัล ShoWest and the Screen Actors Guild สาขา Best Supporting Actress Awards ด้วย
โจลีรับบทนำแสดงใน "Lara Croft Tomb Raider: The Cradle of Life" หรือ "ลอร่า ครอฟท์ ทูม เรเดอร์ กู้วิกฤตล่ากล่องปริศนา" เมื่อปี 2003 และ "Beyond Borders" หรือ "ข้ามเส้นขอบฟ้าตามหารัก" ผลงานดราม่าสะเทือนใจในปีเดียวกัน ก่อนหน้านั้นในปี 2002 เธอก็นำแสดงในภาพยนตร์โรแมนติคสุดเฮฮาเรื่อง "Life or Something Like It"
โจลียังนำแสดงในภาพยนตร์แอ็คชั่น-เฮฮา-สุดโรแมนติคเรื่อง "Mr. &amp; Mrs. Smith" หรือ "นายและนางคู่พิฆาต" กับแบรด พิตต์ ที่กำกับโดยดัก ลิมาน เมื่อปี 2005 ก่อนหน้านั้นเธอก็นำแสดงกับโคลิน ฟาร์เรล, วัล คิลเมอร์, และแอนโธนี่ ฮ็อพกิ้น ใน "Alexander" หรือ "อเล็กซานเดอร์ มหาราชชาตินักรบ" ผลงานมหากาพย์ของโอลิเวอร์ สโตน, และ "Sky Captain and the World of Tomorrow" หรือ "สกายแคปตันผ่าโลกอนาคต" ผลงานแอ็คชั่น-ผจญภัยที่จู้ด ลอว์ กับกวินเน็ธ พัลโทรว์ นำแสดง โจลียังพากย์เสียงใน "Shark Tale" หรือ "ชาร์คเทล เรื่องของปลาจอมวุ่น ชุลมุนป่วนสมุทร" แอนิเมชันที่ดาราดัง ๆ มาร่วมกันพากย์ อาทิ วิล สมิธ, โรเบิร์ต เดอนีโร, และแจ๊ค แบล็ค, และนำแสดงใน "Taking Lives" หรือ "เทคกิ้งไลฟ์ สวมรอยฆ่า" ผลงานลุ้นสุดระทึกที่นำแสดงประกบอีธาน ฮอว์ค ด้วย
ผลงานในปี 2550 เธอนำแสดงใน "The Good Shepherd" หรือ "ผ่าภารกิจเดือดองค์กรลับ" กับแม็ทต์ เดม่อน ที่กำกับโดย โรเบิร์ต เดอ นีโร และเธอมีผลงานเรื่อง "A Mighty Heart" ที่เธอนำแสดงเป็น แมรีแอนน์ เพิร์ล ภรรยาของ แดเนียล เพิร์ล นักข่าว Wall Street Journal ที่ถูกลักพาตัวและฆาตกรรมในตะวันออกกลางเมื่อปี 2545 หลังจากนั้นเธอมีผลงาน "Beowulf" ภาพยนตร์แนวแฟนตาซีผจญภัยของ โรเบิร์ต เซเม็คคิส และล่าสุดเพิ่งมีผลงานที่กำกับโดย คลิน อีสต์วุด ในหนังดรามาเรื่อง "Changeling" ที่เธอรับบท คุณแม่ลูกหนึ่ง ที่ลูกเกิดหายไปจากบ้าน และเธอได้พยายามตามและรอคอยลูกของเธอกลับคืนสู่อ้อมกอดเธออีกครั้ง และคาดว่าในปลายปี 2553 นี้ จะมีผลงานเรื่อง "Salt" ที่เธอนำแสดงเป็นสายลับที่มาลอบสังหารประธานาธิบดีสหรัฐฯ เข้าฉายอีกด้วย
ระหว่างที่เธอไปถ่ายทำหนังเรื่อง "Lara Croft's Tomb Raider" ใน กัมพูชา เธอได้พบกับธรรมชาติที่สดสวย, วัฒนธรรมที่สวยงามและความยากจนในประเทศนั้น เธอจึงตัดสินใจที่จะเริ่มบทบาทของการช่วยเหลือเพื่อนมนุษย์ โดยเธอเริ่มไปเยี่ยมเยียนแคมป์ของผู้อพยพในประเทศต่างๆ ทั่วโลก และกลายมาเป็นทูตสันติไมตรีของข้าหลวงใหญ่ผู้ลี้ภัยแห่งสหประชาชาติ หรือ United Nations High Commissioner for Refugees (UNHCR) หลังจากนั้นเธอได้นำเอาประสบการณ์เหล่านั้นถ่ายทอดออกมาเป็นหนังสือชื่อ Notes from My Travels หรือ บันทึกของ แอนเจลีนา โจลี ซึ่งรายได้ทั้งหมดนั้นเธอมอบให้กับ UNHCR
เธอเริ่มแผนงานเพื่อช่วยเหลือมนุษยชาติต่อไปด้วยการทำงานสาธารณกุศลอย่างต่อเนื่อง โดยการนำเอารายได้จากการทำงานในอาชีพนักแสดงไปช่วยเหลือเพื่อนมนุษย์ โดยเฉพาะประชาชนในโลกที่สาม (เธอได้บริจาคเงินส่วนตัวจำนวน 1 แสนดอลลาร์สหรัฐ นำไปช่วยเหลือด้านอาหารให้กับผู้อพยพในเวสเทิร์นสะฮารา)
ในปี 2002 เธอรับเด็กชายชาวกัมพูชาชื่อ แม็ดด็อกซ์ มาเป็นลูกบุญธรรม และในปี 2005 เธอรับอุปการะเด็กหญิงชาวเอธิโอเปียชื่อ สะฮารา และหลังจากที่เธอคบหาและใช้ชีวิตคู่กับ แบรด พิตต์ เธอรับอุปการะเด็กชายเวียดนามวัย 3 ขวบชื่อ แพ๊กซ์ เถียน โจลี ในปี 2006 แอนเจลีนา และ แบรด ก็มีลูกสาวด้วยกัน ชื่อ ไชโลห์ แต่ทั้งคู่ก็ยังมีความคิดที่จะอุปการะเด็กเพิ่มอีก นอกจากนี้ทั้งคู่ยังทำงานเพื่อสังคมและมนุษยชาติอย่างต่อเนื่องอีกด้วย ล่าสุดเธอได้หย่าขาดกับสามี แบรด พิตต์ แล้ว
อุรุมฉี
แองเจลิน่า โจลี่
หลินจือ
หลิงจือ
เห็ดหลิงจือ
เสื้อม่อฮ่อม
โบสถ์ฮาเจีย โซเฟีย
เก๋ากี๋
เก็กฮวย
จูเลีย โรเบิตส์
จูเลีย ฟีโอนา โรเบิตส์ (, เกิดเมื่อ 28 ตุลาคม ค.ศ. 1967) เป็นนักแสดงและโปรดิวเซอร์ภาพยนตร์​ชาวอเมริกัน ได้รับการยกย่องให้เป็นนักแสดงหญิงชั้นนำในวงการภาพยนตร์ฮอลลีวูด​ มีชื่อเสียงโด่งดังมาจากการแสดงภาพยนตร์เรื่อง "ผู้หญิงบานฉ่ำ​" ในปี ค.ศ. 1990 ซึ่งทำรายได้ทั่วโลกมากถึง 464 ล้านดอลลาร์สหรัฐ และเป็นภาพยนตร์แนวโรแมนติกคอมเมดีที่ทำรายได้มากที่สุดมาจนถึงปัจจุบัน​